Document ID: /roh_data/filtered/fineweb-2-filterrobots_roh.jsonl.gz/69270

Autissem Autists vesan, audan e sentan il mund in pau auter
Els vivan en in agen mund, els n'han nagina vita sociala, els èn schenis, dentant mo en in champ. Quai èn intgins pregiudizis. Ma turna quai er?
Autissem han ins a partir da la naschientscha e per il mument na datti nagina metoda per guarir l'autissem. Ils pertutgads emprendan per regla tecnicas per ir enturn cun quai. Descriver in tipic autist u ina tipica autista è fitg difficil. Mintgin è numnadamain in pau auter ed ils aspects èn tar mintgin fitg differents. I dat dentant intgins puncts che constattan per la gronda part.
Autists vesan, audan e sentan il mund per regla in pau auter. Surtut sch'i va per glisch, gusts, canera u palpar e tutgar èn els pli sensibels. In'autra sfida per els èn emoziuns e sentiments. Percorscher sch'il visavi è cuntent, trist u grit. Per regla han autists bugen rutina. Situaziuns spontanas e nunspetgadas èn per els difficilas d'analisar.
Sfidas, ma er schanzas
Autists sviluppan per regla ina gronda fascinaziun per in tema. Quai pon esser apparats tecnincs, furlmas matematicas u schlioc in auter tema. En quels champs pon els lavurar bunamain a moda perfecziunistica.
RTR actualitad 07:00